ক’দিন আগে অধ্যাপক কবীর চৌধুরীকে ফোন করেছিলাম, কিন্তু দুর্ভাগ্যবশত কিছুতেই সংযোগ পাওয়া গেল না! এখন তিনি বাংলা একাডেমীর সভাপতি। ‘জাতির মননের প্রতীক’ বাংলা একাডেমী নিউটনকে পুরস্কৃত করার আগেই পুরো ব্যাপারটা অধ্যাপক চৌধুরীর গোচরে আনা দরকার (ধরে নিচ্ছি তিনি কিছুই জানেন না, নিউটনকে নিজের চেয়েও ভালো অনুবাদক ধরে নিয়ে তাঁর প্রতি স্নেহবর্ষণ করে চলেছেন)। অনেকেরই হয়তো মনে আছে, নিউটনকে কয়েক বছর আগে সাহিত্যপত্র সাঁকো-র পক্ষ থেকে ‘কবীর চৌধুরী সাহিত্য পুরস্কার’-এ ভূষিত করা হয়েছিল। এবং ওই পত্রিকাতেই মানবেন্দ্র-কৃত মার্কেসের কর্নেলকে কেউ চিঠি লেখে না নিউটনের অনুবাদ হিসেবে ছাপা হয়েছিল!